גני לוקסמבורג

גני לוקסמבורג (בצרפתית: Jardin du Luxembourg, מכונים גם לוקו, Luco) הם גנים ציבוריים הנפרשים על פני שטח של 224,500 מ"ר ברובע השישי של פריז, צרפת. זהו מתחם הגנים הציבוריים השני הגדול ביותר בעיר, ובו נמצא גם ארמון לוקסמבורג, שהוא מקום מושבו של הסנאט. תחילתם בימי המלכה מארי דה מדיצ'י בשנות ה-30 של המאה ה-17. הגנים במתכונתם המוכרת עוצבו על ידי האדריכל ז'אן-פראנסואה שאלגרן בתקופת הקיסרות הראשונה. בגנים נמצא גן משחקים מגודר גדול, אהוב מאוד על ילדי הסביבה והוריהם. לצידו נמצאים תיאטרון בובות וקרוסלה. לעיתים מגיעים לגן סוסי פוני עליהם ניתן לרכב. הופעות מוזיקליות ללא תשלום מוצגות בגלריה מקורה באזור הגן. מסביב לבריכה בחזית ארמון לוקסמבורג מוצבים פסלים של מלכות צרפת לדורותיהן. הגנים מושכים מבקרים מרחבי העולם וידועים בשלוותם. בבריכה גדולה שברחבתם המרכזית משיטים ילדים סירות מיניאטוריות. מבנים המבנים הראשיים בגנים הם ארמון לוקסמבורג, מקום מושבו של הסנאט, ומוזיאון לוקסמבורג המוקדש לתערוכות אמנות מתחלפות. בית הספר הלאומי למכרות ותיאטרון האודאון שוכנים בסמוך לגני לוקסמבורג. בתרבות הגנים מוזכרים כמקום מפגשם הראשון של מריוס וקוזט בספר "עלובי החיים" מאת ויקטור הוגו שנכתב בשנת 1862. בספר "וזרח השמש" מאת ארנסט המינגווי משנת 1926 הדמות הראשית, ג'ייק ברנס הולך בגנים במטרה למצוא רגע של שקט ולנקות את הראש. לקריאה נוספת קישורים חיצוניים אתר האינטרנט הרשמי של גני לוקסמבורג (בצרפתית) גני לוקסמבורג, ברשת החברתית פייסבוק גני לוקסמבורג, ברשת החברתית X (טוויטר) גני לוקסמבורג, ברשת החברתית אינסטגרם גני לוקסמבורג, ברשת החברתית טיקטוק גני לוקסמבורג בדף האזורים הציבוריים גני לוקסמבורג- תמונות ישנות וחדשות (צרפתית) מידע נוסף על הגנים (בצרפתית)